Bu Drono dalah anake ora kaya-kayaa anggone ngucapake panuwun. Aku takon arahe sing cedhak menyang dalan gedhe. Miturut Sukar, ya Sukarno, kakange bocah nom loro iku, jare ora perlu bali liwat dalan sing mau. Terus wae ngetan munggah si­thik ngliwati sak desa menggok ngiwa dalan mudhun wis tekan dalan gedhe ju­ru­san Wonosari. Dheweke arep ngeter­ake nganggo sepedhahe. Ning tak penging merga aku ora mentala weruh le dha kreng­­gosan mau. Kanthi ati kemrungsung aku mulih. Liwat dalan padesan arahe ngetan. Isih rada ndeder munggah. Metu saka padesan ngliwati tegalan peteng.